El 080 Barcelona Fashion, que tindrà lloc del 3 al 6 de febrer al Recinte Modernista de Sant Pau, incorporarà en la propera edició nous formats de presentació, en una edició encara més internacional.
En constant transformació, el certamen català de moda, que impulsa el Departament d'Empresa i Coneixement, a través del Consorci de Comerç, Artesania i Moda (CCAM), i en sincronia amb el sector, 080 s'impregna de les noves tendències que apunten marques i dissenyadors.
En aquest context, el 080 inclourà en aquesta edició dins el calendari de desfilades de la passarel·la una jornada específica dedicada a nous formats de presentació, que ha batejat com a 080 Capsules Day.
Aquesta nova aposta sintonitza amb el claim de les darreres edicions del 080, "Undress Your Mind", que apel·la a la llibertat i la recerca d'espais de deconstrucció i noves maneres d'entendre el món i la moda.
Es tracta d'un nou concepte que re-formula les presentacions de moda, amb col·leccions més reduïdes —"càpsules"—, formats d'exhibició 360 graus (com les performances) on els dissenyadors prioritzen la presentació de la seva marca, concepte i univers creatiu.
Firmes com Avellaneda, el dissenyador revelació Alled Martínez, Laagam, Las Antonias, i Juanjo Villalba Bermúdez aposten per aquests nous formats i presentaran les seves propostes en el marc del 080 Caspules Day.
El calendari de desfilades més internacional
Donant continuïtat al gir de les anteriors dues edicions, el 080 Barcelona Fashion accentua la seva vocació internacional.
Així, el cartell de la propera edició comptarà amb més noms destacats d'arreu del món, com la firma sud-africana CHULAAP, el creador peruà d'origen asiàtic Esaú Yori, la firma novaiorquesa Love Binetti, el dissenyador Yiorgos Eleftheriades, o Boris Bidjan, que torna a desfilar a Barcelona, després d'onze temporades presentant les seves col·leccions a Paris
També hi seran presents per primer cop al 080, joves promeses com el dissenyador Alled-Martínez, o la firmes Eiko Ai, Accidental Cutting, Lera Mamba, Juanjo Villalba, i Las Antonias, que tot i la seva joventut, ja compten amb reconegut prestigi internacional.
La passarel·la també comptarà amb creadors com Oscarleon, Txell Miras, i Menchén Tomás, a més Sonia Carrasco, Pablo Erroz, i el creador basc Eñaut.
El 080 també serà l'escenari de presentació de la firma Vu, el darrer projecte creatiu del dissenyador català Joaquin Verdú.
Completen el cartell, la firma emergent Laagam de la influencer Inés Arroyo, i el dissenyador Juan Avellaneda.
Per odre alfabètic, participen en aquesta edició del 080 Barcelona Fashion, ACCIDENTAL CUTTING; ALLED-MARTINEZ; AVELLANEDA; BORIS BIDJAN SABERI; CUSTO BARCELONA; CHULAAP; DESIGNERS SOCIETY; EIKO AI; EÑAUT; ESAÚ YORI; JUANJO VILLALBA BERMÚDEZ; LAAGAM; LAS ANTONIAS; LERA MAMBA; LOVE BINETTI; MAITE BY LOLA CASADEMUNT; MENCHÉN TOMÀS; NAULOVER; OSCARLEON; PABLO ERROZ; SONIA CARRASCO; TXELL MIRAS; Vú BARCELONA by Joaquin Verdú; i YIORGOS ELEFTHERIADES.
A més, el mític dissenyador català Andrés Sardá, recentment desaparegut, també serà present al 080 Barcelona Fashion, amb una mostra retrospectiva dels dissenys més icònics del creador, en format d'exposició, seleccionats per la seva filla, Núria Sardà, actual directora creativa de la firma.
En aquesta edició, 080 Barcelona Fashion posa en marxa els Fash-Tech Talks, com una plataforma d'intercanvi de coneixement, amb ponències i xerrades, amb l'objectiu d'analitzar el creixent protagonisme de la tecnologia més disruptiva en el món de la moda.
Pop Up Gallery: espai de moda expositiu i experiencial
L'espai expositiu i experiencial del 080 Barcelona Fashion, Pop Up Gallery, es consolida i en aquesta edició comptarà amb una vintena de marques de moda i complements, que s'instal·laran al pavelló de la Puríssima del Recinte Modernista de Sant Pau.
En aquest espai, que acollirà sessions dj, projecció d'audiovisuals, i presentacions, el públic podrà conèixer i adquirir els articles de disseny i moda presents.
Així mateix, Pop Up Gallery també donarà cabuda a la 080 Experience Box, un espai multidisciplinar amb una programació de continguts molt diversos vinculats a la moda i les tendències, on artistes de diferents disciplines actuaran, oferint al públic assistent propostes musicals, audiovisuals, instal·lacions, entre d'altres.
Aquest espai comptarà també amb una exposició de peces icòniques del dissenyador Boris Bidjan Saberi, present també a les desfilades.
El Pop Up Gallery i la 080 Box Experience, juntament amb el Village —on hi seran presents els patrocinadors i empreses col·laboradores—, s'integren a l'Open Area del 080, la zona de lliure accés, oberta a tots els públics, on es pot accedir descarregant amb un codi a través del web del 080.
L'Open Area acollirà també l'exposició homenatge a Andres Sardà així com una selecció de les millors tesines de les escoles de disseny i moda de Catalunya.
Una edició més es reeditarà el 080 Barcelona Fashion Showrooom, l'espai professional d'exposició i comercialització que impulsen 080 i el Clúster Català de la Moda (MODACC).
Prop d'una trentena de compradors internacionals, procedents de de Nova York, Paris, Varsòvia, Praga, Montreal, Hamburg, Londres, Osaka, entre d'altres, visitaran la 9a edició del 080 Barcelona Fashion Showroom.
Com en les anteriors edicions, el showroom s'articularà en format "trade show" que tindrà lloc els dies 3 i 4 de febrer a l'Auditori Francesc Cambó del Recinte Modernista de Sant Pau.
Entre la vintena de marques catalanes que participaran en aquesta edició del 080 Barcelona Fashion Showroom destaquen Designers Society, Maite by Lola Casademunt, o Menchén Tomás, que també desfilaran en passarel·la.
També hi seran presents altres marques com Escorpion, Yerse, Sita Murt, Anonyme Designers, Kris Mïkita, Larosa, Maggie Sweet, Bolsillo, i Nou Moscada, entre d'altres.
En la darrera edició del 080 Fashion Showroom, celebrada en la passada edició d'estiu del 080, es va tancar amb aproximadament dos milions € de volum de negoci generat, cinc acords comercials internacionals en la seva "millor edició" i 300 interaccions comercials entre marques expositores i compradors.
Barcelona Fashion Summit: el fòrum empresarial de la moda en el marc del 080
En el marc del 080 Barcelona, tindrà lloc una nova edició del Barcelona Fashion Summit, el punt de trobada de professionals del negoci de la moda.
La trobada, organitzada per Modaes.es amb la col·laboració del 080, se centrarà en el tema "Objectiu: Consumidor".
La 8a edició del Summit —que se celebrarà el dijous, 6 de febrer al Palau de Congressos de Barcelona (Fira de Barcelona)— comptarà amb ponents de Mango, H&M, Desigual, Bimba y Lola, Uno de 50, Deloitte, McCann, Pepe Jeans, C&A, Petit Bateau, i Agatha Ruiz de la Prada, entre d'altres.
A la passada edició van participar més de 850 professionals.
En l'off del calendari del 080, Anthropologie presenta una nova col•laboració per la primavera 2020 amb Delpozo, la firma de prêt-à- couture de culte.
Amb més de 20 peces, la col•lecció càpsula inclou peces de vestir, accessoris, roba de casa i mobles i estarà a la venda en exclusiva a partir del 6 de febrer.
La presentació es farà el 6 de febrer a la flagship de la firma.
Patrocinadors i col·laboradors 25a edició 080 Barcelona Fashion
Aquesta edició, 080 compta amb 5 patrocinadors i amb 3 firmes col·laboradores.
Són sponsors Redken amb l'equip de Raffel Pagès (perruqueria oficial), NYX Professional Make Up (maquillatge oficial), Thuya Professional (manicura oficial), Mistinguett (cava oficial) i La Roca Village (centre de shopping oficial).
De la seva banda, participen com a firmes col·laboradores, Rowenta (planxat de roba i eines de perruqueria oficial), Font Vella (aigua oficial), i Casa Viva (partner decoració oficial).
080 Barcelona Fashion estrena nou lloc web, pensat en termes de rapidesa i fàcil accés, que permetrà compartir tota la informació relacionada amb aquest esdeveniment de manera atractiva, accessible i ordenada, amb l'objectiu d'arribar a més públic i més divers.
Permetrà seguir les desfilades en directe.
Així mateix, els mitjans interessats ja es poden acreditar a partir d'avui a través del portal.
(Adjuntem dossier amb novetats i programa)